Lav et referat af nedenstående tekst:

Tekst:
I maj sidste år blev en ung havørn, der holdt til ved Vildsted Sø, tildelt navnet Lisbeth. Ikke nok med det fik havørnen påmonteret en GPS-sender på ryggen, der skulle gøre det muligt at følge dens færd ud i livet. Og det bar frugt. Havørnen viste sig nemlig at være en vaskeægte globetrotter. - GPS-havørnen holder i disse dage til på den nordnorske ø Skogerøya, hvor den i midnatssolen har udsigt til Barentshavet, siger Daniel Palm Eskildsen, der er biolog i Dansk Ornitologisk Forening i en pressemeddelelse . På vejen til Nordnorge har havørnen krydset Rusland vest for Murmansk. Nu sætter Barentshavet i det nordlige Norge formentlig en stopper for havørnens videre rejse nordpå. Lisbeth når imidlertid at hive en danmarksrekord i langdistancetræk med hjem. Hun opholder sig nemlig hele 1.760 kilometer fra sin tidligere rede i Vildsted Sø. Den tidligere danske rekord blandt havørne lød på 773 kilometer. For Kim Skelmose, der er leder af Projekt Ørn i Dansk Ornitologisk Forening, vækker de nye oplysninger om ørnes færden stor begejstring. - Det er en meget motiverende faktor, der øger engagementet, når der pludselig er en havørn, som laver en overraskende afstikker, siger han. - Det er enorme mængder af data, vi får samlet, fordi vi nu kan følge ørnene via GPS. Kim Skelmose er manden, der kravler op i rederne, bringer de unge fugle sikkert ned på jorden og påmonterer GPS-sender og ringmærke. Ørneforskeren Anders Løttrup fra Københavns Universitet påpeger, at GPS-senderne ikke alene kan afsløre de unge ørnes rejseruter og ophold i landskabet, men kan også give viden omkring, hvad rovfuglene dør af. - Havørnebestanden i Danmark er fortsat i vækst, efter at ørnen genindvandrede for tre årtier siden, siger han og fortsætter: - Havørnen er en toprovfugl øverst i fødekæden, og det er vigtigt, at vi kender så mange nuancer som muligt i dens liv.

Referat:
En GPS-sender på en ung havørn afslører en spændende rejse.